b'\n_START_ARTICLE_\nWilliam Shepherd\n_START_SECTION_\nUra NASAssa\n_START_PARAGRAPH_\nShepherd valittiin NASAn astronauttikoulutukseen vuonna 1984. Vuonna 1986 Shepherdin Navy SEAL -taidot osoittautuivat odottamatta NASAlle hy\xc3\xb6dyllisiksi h\xc3\xa4nen osallistuessaan avaruussukkula Challengerin onnettomuuden j\xc3\xa4lkeisiin meripelastusteht\xc3\xa4viin. _NEWLINE_Shepherd osallistui teht\xc3\xa4v\xc3\xa4spesialistina kolmelle avaruussukkulalennolle: STS-27 vuonna 1988, Ulysses-aurinkoluotaimen laukaisseelle lennolle STS-41 vuonna 1990, sek\xc3\xa4 lennolle STS-52 vuonna 1992._NEWLINE_Maaliskuusta 1993 tammikuuhun 1996 Shepherd ty\xc3\xb6skenteli erilaisissa Kansainv\xc3\xa4lisen avaruusaseman (ISS) johtoteht\xc3\xa4viss\xc3\xa4. 31. lokakuuta 2000\xe2\x80\x9321. maaliskuuta 2001 Shepherd ja ven\xc3\xa4l\xc3\xa4iset kosmonautit Juri Gidzenko ja Sergei Krikaljov muodostivat ISS:n ensimm\xc3\xa4isen pysyv\xc3\xa4n miehist\xc3\xb6n (Retkikunta 1) Shepherdin toimiessa ISS:n komentajana. _NEWLINE_Shepherdille on my\xc3\xb6nnetty Yhdysvaltain kongressin my\xc3\xb6nt\xc3\xa4m\xc3\xa4 Congressional Space Medal of Honor -mitali. H\xc3\xa4n j\xc3\xa4i laivastosta el\xc3\xa4kkeelle vuonna 2001.'